[pic] | COMISIA EUROPEANĂ |

Bruxelles, 23.2.2010

COM(2010)57 final

2010/0038 (NLE)

Propunere de

DECIZIE A CONSILIULUI

privind o poziție a UE în cadrul Consiliului de Cooperare CE-Africa de Sud, referitoare la modificarea dispozițiilor relevante și a anexelor la Acordul pentru comerț, dezvoltare și cooperare (ACDC) dintre Comunitatea Europeană și statele sale membre, pe de o parte și Republica Africa de Sud, pe de altă parte, pentru a alinia anumite tarife cu cele aplicate produselor UE de către Botswana, Lesotho și Swaziland în anexa 3 la Acordul de parteneriat economic interimar UE–SADC

EXPUNERE DE MOTIVE

CONTEXTUL PROPUNERII

Motivele și obiectivele propunerii

Articolul 106 alineatul (1) din Acordul pentru comerț, dezvoltare și cooperare dintre Comunitatea Europeană și statele sale membre, pe de o parte, și Republica Africa de Sud, pe de altă parte (denumit în continuare „ACDC”) împuternicește consiliul de cooperare instituit prin același acord să decidă în ceea ce privește modificările acordului formulate de către oricare dintre părți. În conformitate cu articolul 97 alineatul (3) din ACDC, consiliul de cooperare are autoritatea de a lua decizii în ceea ce privește toate aspectele care se află sub incidența ACDC.

Scurtă descriere a chestiunii

Africa de Sud este membră a Uniunii vamale Sud–Africane (SACU), împreună cu Botswana, Lesotho, Namibia și Swaziland (așa-numitul grup „BLNS”). UE și Africa de Sud au încheiat un acord bilateral, ACDC, care a intrat în vigoare în 2000. În timpul negocierilor cu grupul APE (acord de parteneriat economic) SADC, care include Africa de Sud, BLNS și-a afirmat dorința clară de a se conforma dispozițiilor existente ale ACDC cu Africa de Sud, cu condiția ca UE să poate rezolva anumite puncte sensibile. S-au identificat aceste puncte sensibile sub forma a 53 de linii tarifare pentru care, în majoritatea cazurilor, partea BLNS a cerut o dezafectare într-un ritm mai lent decât cel prevăzut în ACDC. Acest proces este denumit în mod obișnuit „adaptare retroactivă”.

Ar trebui să se remarce că precedentul acord SACU, în vigoare la momentul încheierii ACDC, nu obliga Africa de Sud la o consultare formală și asociere cu toți ceilalți membri SACU. Aceasta s-a corectat apoi în 2002 printr-o nouă clauză de consultare obligatorie (art. 31) care a fost inclusă în noul acord SACU.

Comisia a acceptat această cerere și a fost introdusă în programul de dezafectare a tarifelor (anexa 3) din APE interimar negociat cu grupul APE SADC. S-a convenit ca, pentru aceste 53 de linii tarifare, față de programul de dezafectare inclus în ACDC, programul de dezafectare existent să fie înghețat până în 2011 și liberalizat complet până în 2015. Pentru patru dintre aceste 53 de linii tarifare, taxele vor fi înghețate la ratele tarifare ACDC din 2007 și pentru moment liberalizarea nu va mai continua.

APE interimar a fost parafat de BLNS în decembrie 2007. Din nefericire, Africa de Sud, deși participase la negocieri, nu a parafat până la urmă APE interimar. Prin urmare, rămân diferențe de tarif între APE interimar și ACDC în privința acestor 53 de linii tarifare.

După semnarea APE SADC interimar de către Botswana, Lesotho și Swaziland, în iunie 2009, Africa de Sud a reclamat că punerea în aplicare a acestui acord ar destabiliza tariful extern comun (TEC) SACU pentru că tratamentul tarifar al importurilor din UE la aceste 53 de linii tarifare ar fi diferit de angajamentele negociate în APE interimar și de cele din ACDC. Conform Africii de Sud, punerea în aplicare a APE interimar ar crea prin urmare un obstacol în calea liberei circulații în SACU a produselor UE supuse unor programe tarifare diferite în diferitele țări membre ale uniunii vamale.

Pentru abordarea acestor probleme și pentru susținerea integrării regionale, în luna decembrie 2008, reprezentanții Comisiei Europene au propus o aliniere a tarifelor prin care UE ar aproba extinderea la Africa de Sud (prin ACDC) a tratamentului tarifar pentru cele 53 de linii tarifare negociate cu BLNS în APE interimar pentru aceste linii tarifare, astfel încât să se aplice același program de dezafectare pentru toți membrii SACU. Această „aliniere” ar contribui la asigurarea deplinei compatibilități a ACDC și a APE interimar cu conceptul unui tarif extern comun pentru toți membrii SACU și ar susține integrarea regională a acestora.

Propunerea de aliniere tarifară a fost aprobată de reprezentanții părților în cadrul unei reuniuni a înalților funcționari care a avut loc la Swakopmund (Namibia) în martie 2009. S-a considerat că această aliniere ar fi necesară pentru consolidarea coerenței tarifare a SACU și pentru a-i susține pe semnatarii APE interimar în punerea în aplicare a angajamentelor lor incluse în anexa 3 la APE interimar.

Este important să se sublinieze că această aliniere tarifară nu reprezintă o propunere a unei noi strategii și este în deplină conformitate cu acțiunile precedente întreprinse în contextul negocierilor APE SADC. Ca urmare a faptului că Africa de Sud nu a semnat APE SADC interimar, această aliniere reprezintă o modalitate tehnică de punere în aplicare a unui regim prevăzut cu toți membrii SACU (inclusiv Africa de Sud și Angola, care nu parafaseră acordul la momentul respectiv) în 2007, în două acorduri diferite: APE interimar și ACDC. De fapt, pentru păstrarea tarifului extern comun (TEC) SACU, ideea alinierii accesului pe piața ACDC acordat UE cu cea din acordul de parteneriat economic (APE) SADC s-a discutat în grupul APE SADC.

Aceasta contribuie la integrarea membrilor SACU și demonstrează astfel cu claritate angajamentul UE la integrarea SACU. Nu se împiedică posibile viitoare negocieri cu Africa de Sud în cadrul negocierilor curente pentru un APE SADC cuprinzător.

Lista liniilor tarifare (53) la care ar trebui să se aplice aceste ajustări, precum și descrierea noului tratament tarifar sunt prezentate în fișa Excel atașată, care reflectă liniile tarifare care urmează să fie incluse în anexa 1 și anexa 2 la decizia Consiliului de Cooperare UE-Africa de Sud.

Dispoziții în vigoare în domeniul propunerii Acordul privind comerțul, dezvoltarea și cooperarea între Comunitatea Europeană și statele sale membre, pe de o parte, și Republica Africa de Sud, pe de altă parte (denumit în continuare „ACDC”)[1]. |

Coerența cu celelalte politici și obiective ale Uniunii Dacă se adoptă, această propunere va contribui la finalizarea negocierilor APE CE-SADC cu întregul grup APE SADC, ceea ce este în interesul Uniunii Europene. |

REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR DE IMPACT

Consultarea părților interesate |

Mai multe runde de negocieri APE între UE și grupul APE SAD (inclusiv Africa de Sud) au avut loc în 2008 la nivel de înalți funcționari pentru găsirea unei soluții reciproc avantajoase care ar permite Africii de Sud să se alăture unui APE SADC cuprinzător. Având în vedere că Africa de Sud nu face parte din APE SADC interimar, s-a considerat necesară alinierea taxelor vamale pentru cele 53 de linii tarifare care nu sunt identice între APE SADC interimar și Acordul pentru comerț, dezvoltare și cooperare UE-Africa de Sud, pentru conservarea tarifelor externe SACU. S-a discutat acest aspect cu partea APE SADC în mai multe rânduri în 2008, precum și la nivel ministerial în februarie 2009 și, ulterior, la nivel de înalți funcționari în martie 2009, pentru ca procesul de semnare a acordului APE SADC interimar să continue. Această propunere ar deschide calea continuării discuțiilor privind accesul pe piață în contextul deplinului APE SADC, care să includă Africa de Sud. |

Obținerea și utilizarea expertizei |

Nu a fost necesar să se recurgă la expertiză externă. |

Evaluarea impactului Nu se aplică. |

ELEMENTELE JURIDICE ALE PROPUNERII

Rezumatul acțiunii propuse Propunerea de decizie a Consiliului se structurează după cum urmează: 1. Obiectivul prezentei decizii a Consiliului este de a alinia programele tarifare relevante ale celor 53 de linii tarifare aplicate de Africa de Sud importurilor din UE conform celor stabilite de ACDC pentru produsele din CE cu cele aplicate acelorași produse din UE de Botswana, Lesotho și Swaziland, în conformitate cu anexa 3 la Acordul de Parteneriat Economic interimar, în vederea conservării uniformității tarifelor externe ale Uniunii vamale Sud-Africane, din care fac parte aceste trei țări, privind importurile lor din UE. 2. Prezenta propunere se bazează pe concluziile aprobate de reprezentanți în martie 2009 la Swakopmund, Namibia. |

Temeiul juridic Articolele 207 alineatul (4) primul paragraf și 218 alineatul (9) din Tratatul privind funcționarea Uniunii Europene și Acordul privind comerțul, dezvoltarea și cooperarea între Comunitatea Europeană și statele sale membre, pe de o parte, și Republica Africa de Sud, pe de altă parte[2], (denumit în continuare „ACDC”), semnat la Pretoria la 11 octombrie 1999 și intrat în vigoare la 1 mai 2004 |

Principiul subsidiarității Propunerea intră în sfera competenței exclusive a Comunității. În consecință, principiul subsidiarității nu se aplică. |

Principiul proporționalității Propunerea respectă principiul proporționalității din următorul (următoarele) motiv(e). |

Forma de acțiune propusă (decizie a Consiliului) este cea mai simplă posibil în contextul ACDC. Orice mijloace alternative ar necesita renegocieri ale întregului acord. |

Alegerea instrumentelor |

Instrumente propuse: decizie a Consiliului. |

Alte instrumente nu ar fi adecvate din următorul (următoarele) motiv(e). Modificarea ACDC este cea mai bună modalitate de conservare a coerenței tarifelor SACU și cea mai rapidă modalitate pentru reluarea negocierilor APE complet UE-SADC cu întreaga regiune APE SADC. |

IMPLICAȚIILE BUGETARE

Propunerea nu va avea nicio implicație financiară. Motivul este că această aliniere a tarifelor este o modificare a programului tarifar sud-african inclus în ACDC și nu o modificare a programului tarifar UE. Astfel, alinierea tarifară propusă în prezenta decizie nu va avea consecințe asupra bugetului UE.

2010/0038 (NLE)

Propunere de

DECIZIE A CONSILIULUI

privind o poziție a UE în cadrul Consiliului de Cooperare CE-Africa de Sud, referitoare la modificarea dispozițiilor relevante și a anexelor la Acordul pentru comerț, dezvoltare și cooperare (ACDC) dintre Comunitatea Europeană și statele sale membre, pe de o parte și Republica Africa de Sud, pe de altă parte, pentru a alinia anumite tarife cu cele aplicate produselor UE de către Botswana, Lesotho și Swaziland în anexa 3 la Acordul de parteneriat economic interimar UE–SADC

CONSILIUL UNIUNII EUROPENE,

având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),

având în vedere propunerea Comisiei,

întrucât:

1. Acordul privind comerțul, dezvoltarea și cooperarea între Comunitatea Europeană și statele sale membre, pe de o parte, și Republica Africa de Sud, pe de altă parte[3] (denumit în continuare „acordul”) a fost aprobat în numele Comunității prin Decizia 2004/441/CE a Consiliului din 26 aprilie 2004[4].

2. În conformitate cu articolul 97 alineatul (3) din acord, consiliul de cooperare poate lua decizii în ceea ce privește toate aspectele care se află sub incidența acordului. În conformitate cu articolul 106 alineatul (1) din acord, consiliul de cooperare poate lua decizii în ceea ce privește modificări propuse de oricare dintre părți care dorește să modifice acordul.

3. Articolul 3 din Decizia 2004/441/CE reamintește că poziția care urmează a fi luată de Comunitate în cadrul consiliului de cooperare instituit prin acord se stabilește de către Consiliu, la propunerea Comisiei, în conformitate cu prevederile corespunzătoare din Tratatul de instituire a Comunității Europene. În plus, articolul 10 din Decizia nr 1/2001 a consiliului de cooperare (2001/631/CE[5]), de stabilire a normelor sale de procedură, autorizează consiliul de cooperare să adopte decizii prin intermediul unei proceduri scrise.

4. Botswana, Lesotho și Swaziland sunt membre ale Uniunii vamale Sud-Africane (SACU), alături de Africa de Sud și Namibia;

5. La 4 iunie s-a semnat un acord de parteneriat economic (APE) interimar cu Botswana, Lesotho și Swaziland. Ar trebui ca acordul să se aplice provizoriu de către fiecare parte imediat ce această aplicare provizorie este notificată depozitarului, conform articolului 105 din APE interimar.

6. Taxele vamale aplicabile produselor importate din Uniunea Europeană în Botswana, Lesotho și Swaziland conform APE interimar și respectiv conform Acordului privind comerțul, dezvoltarea și cooperarea UE-Africa de Sud sunt identice, cu excepția unei liste de produse cuprinse în 53 de linii tarifare;

7. Pentru a se asigura claritatea, previzibilitatea economică pe termen lung și certitudinea legislativă pentru operatorii economici, facilitându-se libera circulație a produselor în cadrul SACU și conservarea coerenței tarifare a SACU, se consideră oportun să se consolideze în cadrul Acordului privind comerțul, dezvoltarea și cooperarea cu Republica Africa de Sud, (ACDC)[6], același nivel de tarife negociat între UE și Botswana, Lesotho, Namibia și Swaziland în anexa 3 la acordul de parteneriat economic pentru 53 de linii tarifare.

8. Programele de dezafectare a tarifelor prevăzute de ACDC pentru Africa de Sud prevăzute la articolul 12 în anexa III, listele 3, 4 și 5 (produse industriale), precum și la articolul 15 și în anexa VI, listele 1, 2 și 3 (produse agricole și produse agricole prelucrate) ar trebui modificate în ceea ce privește 23 de linii tarifare de produse agricole, 11 linii tarifare de produse agricole prelucrate și 22 de linii tarifare de produse industriale pentru care se va aplica un nou program de eliminare a taxelor vamale, conform descrierii din proiectul de decizie a Consiliului de Cooperare CE-Africa de Sud anexat la prezenta decizie,

ADOPTĂ PREZENTA DECIZIE:

Articolul 1

9. Poziția care trebuie adoptată de către Uniunea Europeană în cadrul Consiliului de Cooperare CE-Africa de Sud privind modificarea dispozițiilor și anexelor relevante la Acordul pentru comerț, dezvoltare și cooperare dintre Comunitatea Europeană și statele sale membre, pe de o parte, și Republica Africa de Sud, pe de altă parte, se bazează pe proiectul de decizie a consiliului de cooperare anexat la prezenta decizie.

Articolul 2

10. Se autorizează reprezentantul Uniunii Europene în consiliul de cooperare să semneze decizia consiliului de cooperare în numele Uniunii Europene.

Articolul 3

11. După adoptare, decizia consiliului de cooperare se publică în Jurnalul Oficial al Uniunii Europene .

Prezenta decizie se adresează statelor membre.

Adoptată la Bruxelles,

Pentru Consiliu

Președintele

ANEXĂ

PROIECT DE DECIZIE Nr.…/2009

A CONSILIULUI DE COOPERARE CE-AFRICA DE SUD,

privind modificarea dispozi țiilor relevante și a anexelor la Acordul pentru comerț, dezvoltare și cooperare (ACDC) dintre Comunitatea Europeană și statele sale membre, pe de o parte și Republica Africa de Sud, pe de altă parte, pentru a alinia anumite tarife cu cele aplicate produselor UE de către Botswana, Lesotho și Swaziland în anexa 3 la Acordul de parteneriat economic interimar UE-SADC

CONSILIUL DE COOPERARE UE-AFRICA DE SUD,

având în vedere Acordul privind comerțul, dezvoltarea și cooperarea între Comunitatea Europeană și statele sale membre, pe de o parte, și Republica Africa de Sud, pe de altă parte[7] (denumit în continuare „ACDC”), semnat la Pretoria la 11 octombrie 1999 și care a intrat în vigoare la 1 mai 2004, în special articolele 97 alineatul (3) și 106 alineatul (1),

având în vedere Decizia nr. 1/2001 a consiliului de cooperare între Comunitatea Europeană și statele sale membre, pe de o parte, și Republica Africa de Sud, pe de altă parte, din 26 iunie 2001, de adoptare a normelor de procedură ale consiliului de cooperare[8], în special articolul 10,

întrucât:

(1) Pentru a se asigura claritatea, previzibilitatea economică pe termen lung și certitudinea legislativă pentru operatorii economici, precum și pentru conservarea coerenței tarifare SACU, părțile au aprobat consolidarea în ACDC a preferințelor tarifare pentru 53 de linii tarifare negociate între UE și Botswana, Lesotho și Swaziland în anexa 3 la acordul de parteneriat economic interimar semnat de ambele părți în iunie 2009.

(2) Programele de dezafectare a tarifelor prevăzute de ACDC la articolele 12 și 15 și în anexele III și VI ar trebui modificate în ceea ce privește 53 de linii tarifare, iar eliminarea taxelor vamale sud-africane ar trebui să se realizeze conform dispozițiilor de la articolul 2 și din anexele la prezenta decizie,

DECIDE:

Articolul 1

Listele 3, 4 și 5 din anexa III la ACDC se înlocuiesc cu listele 3, 4 și 5 din anexa I la prezenta decizie.

Listele 1, 2 și 3 din anexa VI la ACDC se înlocuiesc cu listele 1, 2 și 3 din anexa II la prezenta decizie.

Articolul 2

Termenele limită prevăzute la articolul 12, alineatele (4), (5) și (6) și la articolul 15 alineatele (2), (3) și (4) din ACDC pentru dezafectarea tarifelor privind importurile în Africa de Sud de produse cuprinse în cadrul celor 53 de linii tarifare respective se înlocuiesc cu termenele prevăzute în anexele I și II la prezenta decizie.

Articolul 3

Prezenta decizie intră în vigoare la …2010.

Adoptată la

Pentru Consiliul de Cooperare

Președintele

ANEXA I

PROGRAME DE ELIMINARE A TARIFELOR DE CĂTRE AFRICA DE SUD

Anexa III ACDC, listele 3, 4 și 5

[menționate la articolul 12, alineatele (4), (5) și (6) din ACDC]

| Cod SA - APEI 30.09.07 |SA96 |SA07 |Descriere |Sector |Categoria de fază a eliminării în APEI |Note explicative [APEI] |Lista curentă ACDC – Anexa VI |Tratamentul în APEI – Noul tratament în ACDC | |1 |3401.20 | | |SĂPUNURI SUB FORMĂ DE FULGI, GRANULE SAU PUDRE |INDUST. |Lista 5 |Regimul 2: rata de bază: 12,6% |Anexa 3 Lista 4 |Înghețare ACDC (12,6%) Liberalizare 2011–2015 DFQF 2015, | |2 |3406.00 | | |LUMÂNĂRI, SIMPLE, NEPARFUMATE |INDUST. |Lista 5 |Regimul 2: rata de bază: 12,6% |Anexa 3 Lista 4 |Înghețare ACDC (12,6%) Liberalizare 2011–2015 DFQF 2015, | |3 |4818.10 | | |HÂRTIE IGIENICĂ ÎN RULOURI CU O LĂȚIME DE MAXIMUM 36 CM, CU GREUTATEA DE MAXIMUM 25 G/M2 PE STRAT |INDUST. |Lista 5 |Regimul 2: rata de bază: 10,0% |Anexa 3 LISTA 3 |Înghețare ACDC (10%) Liberalizare 2011–2015 DFQF 2015, | |4 |4818.20 | | |BATISTE, ȘERVEȚELE DEMACHIANTE ȘI HÂRTIE PENTRU ȘTERS MÂINILE, DIN PASTĂ DE HÂRTIE, HÂRTIE, VATĂ DE CELULOZĂ SAU STRATURI SUBȚIRI DIN FIBRE CELULOZICE |INDUST. |Lista 5 |Regimul 2: rata de bază: 10,0% |Anexa 3 LISTA 3 |Înghețare ACDC (10%) Liberalizare 2011–2015 DFQF 2015, | |5 |4818.30 | | |FEȚE DE MASĂ ȘI ȘERVETE DE MASĂ DIN PASTĂ DE HÂRTIE, HÂRTIE, VATĂ DE CELULOZĂ SAU STRATURI SUBȚIRI DIN FIBRE CELULOZICE |INDUST. |Lista 5 |Regimul 2: rata de bază: 10,0% |Anexa 3 LISTA 3 |Înghețare ACDC (10%) Liberalizare 2011–2015 DFQF 2015, | |6 |4818.40 | | |ȘERVEȚELE IGIENICE DIN PASTĂ DE HÂRTIE, HÂRTIE, VATĂ DE CELULOZĂ SAU STRATURI SUBȚIRI DIN FIBRE CELULOZICE |INDUST. |Lista 5 |Regimul 2: rata de bază: 10,0% |Anexa 3 LISTA 3 |Înghețare ACDC (10%) Liberalizare 2011–2015 DFQF 2015, | |7 |4818.90 | | |HÂRTIE, VATĂ DE CELULOZĂ SAU STRATURI SUBȚIRI DIN FIBRE CELULOZICE, DE TIPUL CELOR DE UZ CASNIC SAU SANITAR, ÎN RULOURI CU O LĂȚIME DE MAXIMUM 36 CM SAU TĂIATE LA DIMENSIUNE; ARTICOLE DIN PASTĂ DE HÂRTIE, HÂRTIE, VATĂ DE CELULOZĂ SAU STRATURI SUBȚIRI DIN FIBRE CELULOZICE PENTRU UZ CASNIC |INDUST. |Lista 5 |Regimul 2: rata de bază: 10,0% |Anexa 3 LISTA 3 |Înghețare ACDC (10%) Liberalizare 2011–2015 DFQF 2015, | |11 |6115.99 | | |DRESURI, CIORAPI, ȘOSETE ȘI ALTE ARTICOLE SIMILARE, INCLUSIV CIORAPI PENTRU VARICE ȘI ÎNCĂLȚĂMINTE FĂRĂ TALPĂ APLICATĂ DIN MATERIALE TEXTILE, TRICOTATE SAU CROȘETATE (CU EXCEPȚIA CELOR DIN LÂNĂ, PĂR FIN DE ANIMALE, BUMBAC SAU FIBRE SINTETICE ȘI A CIORAPILOR-CHILOT) |INDUST. |Lista 5 |Regimul 2: rata de bază: 20% |Anexa 3 Lista 5 confecții |Înghețare ACDC (20%) Liberalizare 2011–2015 DFQF 2015, | |12 |6204.22.00 | | |ANSAMBLURI PENTRU FEMEI ȘI FETE, DIN BUMBAC, DE LUCRU SAU INDUSTRIALE (CU EXCEPȚIA CELOR TRICOTATE SAU CROȘETATE) |INDUST. |Lista 5 |Regimul 2: rata de bază: 10% |Anexa 3 Lista 5 confecții |Înghețare ACDC (10%) Liberalizare 2011–2015 DFQF 2015, | |13 |6601.10 | | |UMBRELE DE GRĂDINĂ ȘI ARTICOLE SIMILARE (CU EXCEPȚIA CORTURILOR DE PLAJĂ) |INDUST. |Lista 5 |Regimul 2: rata de bază: 18,9% |Anexa 3 Lista 4 |Înghețare ACDC (18,9%) Liberalizare 2011–2015 DFQF 2015, | |14 |6601.91 | | |UMBRELE CU TIJE SAU MÂNERE TELESCOPICE (CU EXCEPȚIA UMBRELELOR DE JUCĂRIE) |INDUST. |Lista 5 |Regimul 2: rata de bază: 18,9% |Anexa 3 Lista 4 |Înghețare ACDC (18,9%) Liberalizare 2011–2015 DFQF 2015, | |15 |6601.99 | | |UMBRELE DE PLOAIE, UMBRELE DE SOARE, INCLUSIV UMBRELE-BASTON (CU EXCEPȚIA UMBRELELOR CU APĂRĂTOARE DIN MATERIAL TEXTIL ȚESUT ȘI A UMBRELELOR CU TIJE SAU MÂNERE TELESCOPICE, A UMBRELELOR DE GRĂDINĂ ȘI A ARTICOLELOR SIMILARE ȘI A UMBRELELOR DE JUCĂRIE) |INDUST. |Lista 5 |Regimul 2: rata de bază: 18,9% |Anexa 3 Lista 4 |Înghețare ACDC (18,9%) Liberalizare 2011–2015 DFQF 2015, | |16 |8528.4910 | | |MONITOARE VIDEO ÎN CULORI, CU TUB CATODIC, PREZENTÂND UN RAPORT LUNGIME/ÎNĂLȚIME A ECRANULUI DE MAXIMUM 1,5 ALE CĂROR PARAMETRI DE SCANARE SUNT DE PESTE 625 LINII |INDUST. |Lista 5 |Regimul 2: rata de bază: 15,75% |Anexa 3 Lista 4 |Înghețare ACDC (15,75%) Liberalizare 2011–2015 DFQF 2015, | |17 |8528.7210 | | |RECEPTOARE DE SEMNALE VIDEOFONICE PLĂCI CU ASAMBLĂRI DE CIRCUITE IMPRIMATE PENTRU ÎNCORPORARE ÎN MAȘINI AUTOMATE DE PRELUCRARE A DATELOR |INDUST. |Lista 5 |Regimul 2: rata de bază: 15,75% |Anexa 3 Lista 4 |Înghețare ACDC (15,75%) Liberalizare 2011–2015 DFQF 2015, | |18 |8528.7310 | | |APARATE RECEPTOARE DE TELEVIZIUNE, ALB-NEGRU SAU ALTELE MONOCROME, CHIAR ÎNCORPORÂND UN APARAT DE RECEPȚIE DE RADIODIFUZIUNE SAU UN APARAT DE ÎNREGISTRARE SAU DE REPRODUCERE A SUNETULUI SAU A IMAGINILOR |INDUST. |Lista 5 |Regimul 2: rata de bază: 15,75% |Anexa 3 Lista 4 |Înghețare ACDC (15,75%) Liberalizare 2011–2015 DFQF 2015, | |19 |9607.11 | | |FERMOARE CU AGRAFE DIN METALE COMUNE |INDUST. |Lista 5 |Regimul 2: rata de bază: 12,6% |Anexa 3 Lista 4 |Înghețare ACDC (12,6%) Liberalizare 2011–2015 DFQF 2015, | |20 |9607.19 | | |FERMOARE (CU EXCEPȚIA CELOR CU AGRAFE DIN METALE COMUNE) |INDUST. |Lista 5 |Regimul 2: rata de bază: 12,6% |Anexa 3 Lista 4 |Înghețare ACDC (12,6%) Liberalizare 2011–2015 DFQF 2015, | |21 |9607.2050 | | |PĂRȚI DE FERMOARE DIN METALE COMUNE |INDUST. |Lista 5 |Regimul 2: rata de bază: 12,6% |Anexa 3 Lista 4 |Înghețare ACDC (12,6%) Liberalizare 2011–2015 DFQF 2015, | |22 |9607.2090 | | |PĂRȚI DE FERMOARE DIN METALE COMUNE (CU EXCEPȚIA CELOR DIN METALE COMUNE) |INDUST. |Lista 5 |Regimul 2: rata de bază: 9,45% |Anexa 3 Lista 4 |Înghețare ACDC (9,45%) Liberalizare 2011–2015 DFQF 2015, | |

ANEXA II

PROGRAME DE ELIMINARE A TARIFELOR DE CĂTRE AFRICA DE SUD

Anexa VI ACDC, listele 1, 2 și 3

[menționate la articolul 15, alineatele (2), (3) și (4) din ACDC]

| Cod SA - APEI 30.09.07 |SA96 |SA07 |Descriere |Sector |Categoria de fază a eliminării în APEI |Note explicative [APEI] |Lista curentă ACDC – Anexa VI |Tratamentul în APEI – Noul tratament în ACDC | |1 |0207.12 |02071200 |02071210 |PĂSĂRI DIN SPECIA GALLUS DOMESTICUS, CONGELATE, FĂRĂ PENE, EVISCERATE, FĂRĂ CAP ȘI PICIOARE, DAR CU GÂT, INIMĂ, FICAT ȘI PIPOTĂ, DENUMITE „PUI 70%” |Agricultură |Lista 5 |Regimul 1 (rata de bază: 17,01%) |Anexa VI, LISTA 3 |Se îngheață rata la nivelul ACDC 2007 (17,01%). Liberalizare oprită în această fază | |2 |0207.14.20 |02071420 |02071420 |JUMĂTĂȚI SAU SFERTURI DE PĂSĂRI DIN SPECIA GALLUS DOMESTICUS CONGELATE |Agricultură |Lista 5 |Regimul 2: (ratele de bază: 21,6%) |Anexa VI, LISTA 3 |Media între ratele MFN (27%) și ACDC (0%) Liberalizare 2011–2015 DFQF 2015. | |3 |0207.14.90 |02071490 |02071499 |ORGANE COMESTIBILE DE PĂSĂRI DIN SPECIA GALLUS DOMESTICUS (CU EXCEPȚIA FICATULUI) CONGELATE - ALTELE |Agricultură |Lista 5 |Regimul 1: (rata de bază: 138,6 c/kg) ( N.B . taxă incorectă în APEI) |Anexa VI, LISTA 2 |Se îngheață rata la nivelul ACDC 2007 (138,6 c/kg) Liberalizare oprită în această fază. | |4 |0408.11 |04081100 |04081180 |GĂLBENUȘURI DE OU, USCATE, CHIAR CU ADAOS DE ZAHĂR SAU DE ALȚI ÎNDULCITORI, PROPRII CONSUMULUI ALIMENTAR |Agricultură |Lista 5 |Regimul 2: rata de bază: 11,97% |Anexa VI, LISTA 3 |Înghețare ACDC (11,97%) Liberalizare 2011–2015 DFQF 2015, | |5 |0408.19 |04081900 |04081989 |GĂLBENUȘURI DE OU (ALTELE DECÂT CELE LICHIDE), CONGELATE SAU ALTFEL CONSERVATE, CHIAR CU ADAOS DE ZAHĂR SAU DE ALȚI ÎNDULCITORI, PROPRII CONSUMULUI ALIMENTAR (CU EXCEPȚIA GĂLBENUȘURILOR DE OU USCATE) |Agricultură |Lista 5 |Regimul 2: rata de bază: 11,97% |Anexa VI, LISTA 3 |Înghețare ACDC (11,97%) Liberalizare 2011–2015 DFQF 2015 | |6 |0408.91 |04089100 |04089180 |OUĂ DE PĂSĂRI, FĂRĂ COAJĂ, USCATE, CHIAR CU ADAOS DE ZAHĂR SAU DE ALȚI ÎNDULCITORI, PROPRII CONSUMULUI ALIMENTAR (CU EXCEPȚIA GĂLBENUȘURILOR DE OU) |Agricultură |Lista 5 |Regimul 2: rata de bază: 11,97% |Anexa VI, LISTA 3 |Înghețare ACDC (11,97%) Liberalizare 2011–2015 DFQF 2015 | |7 |0408.99 |04089900 |04089980 |OUĂ DE PĂSĂRI, FĂRĂ COAJĂ, PROASPETE, FIERTE ÎN APĂ SAU ÎN ABUR, TURNATE ÎN FORMĂ, CONGELATE SAU ALTFEL CONSERVATE, CHIAR CU ADAOS DE ZAHĂR SAU DE ALȚI ÎNDULCITORI, PROPRII CONSUMULUI ALIMENTAR (CU EXCEPȚIA OUĂLOR USCATE ȘI A GĂLBENUȘURILOR DE OU) |Agricultură |Lista 5 |Regimul 2: rata de bază: 11,97% |Anexa VI, LISTA 3 |Înghețare ACDC (11,97%) Liberalizare 2011–2015 DFQF 2015 | |8 |0409.00 |04090000 |04090000 |MIERE NATURALĂ |Agricultură |Lista 5 |Regimul 2: rata de bază: 13,86% |Anexa VI, LISTA 3 |Înghețare ACDC (13,86%) Liberalizare 2011–2015 DFQF 2015 | |9 |1102.90.90 |11029090 |11029090 |FĂINĂ DE CEREALE ALTA DECÂT DE GRÂU SAU DE MESLIN (CU EXCEPȚIA FĂINEI DE SECARĂ, DE PORUMB, DE OREZ, DE ORZ ȘI DE OVAZ) |Agricultură |Lista 5 |Regimul 1: rata de bază: 0,409c/kg |Anexa VI, LISTA 3 |Se îngheață rata la nivelul ACDC 2007 (0,409c/kg). Liberalizare oprită în această fază | |10 |1602.32.10 |16023210 |16023211 |PREPARATE ȘI CONSERVE DIN CARNE ȘI ORGANE DE PĂSĂRI DIN SPECIA GALLUS DOMESTICUS CARE CONȚIN CARNE SAU ORGANE DE PASĂRE ÎN PROPORȚIE DE MINIMUM 57%, NEFIERTE (CU EXCEPȚIA CÂRNAȚILOR, A CÂRNĂCIORILOR ȘI A ALTOR PRODUSE SIMILARE ȘI A PREPARATELOR DIN FICAT) |Agricultură |Lista 5 |Regimul 1: rata de bază: 12,6% |Anexa VI, LISTA 3 |Se îngheață rata la nivelul ACDC 2007 (12,6%) liberalizare oprită în această fază. | |11 |2003.10.10 |20031010 |20031020 |CIUPERCI DIN GENUL AGARICUS, CONSERVATE PROVIZORIU ALTFEL DECÂT ÎN OȚET SAU ACID ACETIC, COMPLET FIERTE |Agricultură |Lista 5 |Regimul 2: rata de bază: 12,6% |Anexa VI, LISTA 3 |Înghețare ACDC (12,6%) Liberalizare 2011–2015 DFQF 2015. | |12 |2003.10.90 |20031090 |20031030 |CIUPERCI DIN GENUL AGARICUS, PREPARATE SAU CONSERVATE ALTFEL DECÂT ÎN OȚET SAU ACID ACETIC (CU EXCEPȚIA CIUPERCILOR COMPLET FIERTE ȘI A CIUPERCILOR CONSERVATE PROVIZORIU) |Agricultură |Lista 5 |Regimul 2: rata de bază: 12,6% |Anexa VI, LISTA 3 |Înghețare ACDC (12,6%) Liberalizare 2011–2015 DFQF 2015. | |13 |2003.90.10 |20039010 |20039000 |CIUPERCI, PREPARATE SAU CONSERVATE ALTFEL DECÂT ÎN OȚET SAU ACID ACETIC (CU EXCEPȚIA CIUPERCILOR DIN GENUL AGARICUS) |Agricultură |Lista 5 |Regimul 2: rata de bază: 12,6% |Anexa VI, LISTA 3 |Înghețare ACDC (12,6%) Liberalizare 2011–2015 DFQF 2015. | |14 |2003.90.90 |20039090 |20039000 |CIUPERCI, PREPARATE SAU CONSERVATE ALTFEL DECÂT ÎN OȚET SAU ACID ACETIC (CU EXCEPȚIA CIUPERCILOR DIN GENUL AGARICUS) |Agricultură |Lista 5 |Regimul 2: rata de bază: 12,6% |Anexa VI, LISTA 3 |Înghețare ACDC (12,6%) Liberalizare 2011–2015 DFQF 2015. | |15 |2005.51 |20055100 |20055100 |FASOLE BOABE „VIGNA SPP., PHASEOLUS SPP.”, PREPARATE SAU CONSERVATE ALTFEL DECÂT ÎN OȚET SAU ACID ACETIC, NECONGELATE |Agricultură |Lista 5 |Regimul 2: rata de bază: 2,614c/kg |Anexa VI, LISTA 3 |Înghețare ACDC (2,614C/kg) Liberalizare 2011–2015 DFQF 2015 | |16 |2005.59 |20055900 |20055900 |FASOLE ALTFEL DECÂT BOABE „VIGNA SPP., PHASEOLUS SPP.”, PREPARATE SAU CONSERVATE ALTFEL DECÂT ÎN OȚET SAU ACID ACETIC, NECONGELATE |Agricultură |Lista 5 |Regimul 2: rata de bază: 2,614c/kg |Anexa VI, LISTA 3 |Înghețare ACDC (2,614C/kg) Liberalizare 2011–2015 DFQF 2015 | |17 |2007.10 |20071000 |20071010 |PREPARATE OMOGENIZATE DIN DULCEȚURI, JELEURI, MARMELADE, PASTE ȘI PIUREURI DE FRUCTE SAU FRUCTE CU COAJĂ, OBȚINUTE PRIN FIERBERE, PUSE ÎN VÂNZARE CU AMÂNUNTUL ÎN CALITATE DE ALIMENTE PENTRU COPII SAU ÎN SCOPURI DIETETICE ÎN RECIPIENTE DE MAXIMUM 250 G, CU CONȚINUT DE ZAHĂR DE PESTE 13% DIN GREUTATE |Agricultură |Lista 5 |Regimul 2: rata de bază: 24% |Anexa VI, LISTA 2 |Media între ratele MFN (30% sau 4,5 c/kg) și ACDC (0%) Liberalizare 2011–2015 DFQF 2015. | |18 |2007.91 |20079100 |20079190 |DULCEȚURI, JELEURI, MARMELADE, PIUREURI SAU PASTE DIN CITRICE, OBȚINUTE PRIN FIERBERE, CU SAU FĂRĂ ADAOS DE ZAHĂR SAU DE ALȚI ÎNDULCITORI (CU EXCEPȚIA CELOR CU CONȚINUT DE ZAHĂR DE PESTE 13 % DIN GREUTATE ȘI A PREPARATELOR OMOGENIZATE DE LA SUBPOZIȚIA 2007.10) |Agricultură |Lista 5 |Regimul 2: rata de bază: 24% |Anexa VI, LISTA 2 |Media între ratele MFN (30% sau 4,5 c/kg) și ACDC (0%) Liberalizare 2011–2015 DFQF 2015. | |19 |2009.69 |20096100 |20096911 |SUC DE STRUGURI (INCLUSIV MUST DE STRUGURI), NEFERMENTAT, FĂRĂ ADAOS DE ALCOOL, CU SAU FĂRĂ ADAOS DE ZAHĂR SAU DE ALȚI ÎNDULCITORI, CU O VALOARE BRIX PESTE 67 LA 20 °C, DE O VALOARE DE MAXIMUM 22 EURO PER 100 KG GREUTATE NETĂ |Agricultură |Lista 5 |Regimul 2: rata de bază: 3,15% |Anexa VI, LISTA 3 |Înghețare ACDC (3,15%) Liberalizare 2011–2015 DFQF 2015. | |20 |2009.80.10 |20098010 |20098011 |SUC DE PERE, NEFERMENTAT, FĂRĂ ADAOS DE ALCOOL, CU SAU FĂRĂ ADAOS DE ZAHĂR SAU DE ALȚI ÎNDULCITORI, CU O VALOARE BRIX PESTE 67 LA 20 °C, DE O VALOARE DE MAXIMUM 22 EURO PER 100 KG GREUTATE NETĂ |Agricultură |Lista 5 |Regimul 2: rata de bază: 12,6% |Anexa VI, LISTA 3 |Înghețare ACDC (12,6%) Liberalizare 2011–2015 DFQF 2015. | |21 |5201.00.20 |52010020 |52010010 |BUMBAC, NECARDAT ȘI NEPIEPTĂNAT, HIDROFIL SAU ALBIT |Agricultură |Lista 5 |Regimul 2: rata de bază: 148c/kg |Anexa VI, LISTA 3 |Media între ratele MFN (160c/kg) și ACDC (100,8c/kg) Liberalizare 2011–2015 DFQF 2015. | |22 |5201.00.90 |52010090 |52010090 |BUMBAC, NECARDAT ȘI NEPIEPTĂNAT (CU EXCEPȚIA CELUI HIDROFIL SAU ALBIT) |Agricultură |Lista 5 |Regimul 2: rata de bază: 9,45% |Anexa VI, LISTA 3 |Înghețare ACDC (9,45%) Liberalizare 2011–2015 DFQF 2015, | |23 |5203.00 |52030000 |52030000 |BUMBAC, CARDAT SAU PIEPTĂNAT |Agricultură |Lista 5 |Regimul 2: rata de bază: 9,45% |Anexa VI, LISTA 3 |Înghețare ACDC (9,45%) Liberalizare 2011–2015 DFQF 2015, | |24 |1806.10 |18061000 |18061000 |PUDRĂ DE CACAO, CU ADAOS DE ZAHĂR SAU ALȚI ÎNDULCITORI |Agricultură PAP |Lista 5 |Regimul 2: rata de bază 10,71% |Anexa VI, LISTA 3 |Înghețare la rata ACDC din 2007 și liberalizare 2011-2015 | |25 |1806.20.10 |18062010 |18062010 |CIOCOLATĂ ȘI ALTE PREPARATE ALIMENTARE (ALTELE), PREZENTATE FIE SUB FORMĂ DE BLOCURI SAU BARE ÎN GREUTATE DE PESTE 2 KG, FIE SUB FORMĂ DE LICHID, DE PASTĂ, DE PUDRĂ, DE GRANULE SAU FORME SIMILARE, AMBALATE ÎN RECIPIENTE SAU AMBALAJE DIRECTE CU UN CONȚINUT DE PESTE 2 KG (CU EXCEPȚIA PUDREI DE CACAO): CIOCOLATĂ ȘI ALTE PREPARATE ALIMENTARE CARE CONȚIN CACAO |Agricultură PAP |Lista 5 |Regimul 2: rata de bază 13,23% |Anexa VI, LISTA 3 |Înghețare la rata ACDC din 2007 și liberalizare 2011-2015 | |26 |1806.20.90 |18062090 |18062090 |CIOCOLATĂ ȘI ALTE PREPARATE ALIMENTARE PREZENTATE FIE SUB FORMĂ DE BLOCURI SAU BARE ÎN GREUTATE DE PESTE 2 KG, FIE SUB FORMĂ DE LICHID, DE PASTĂ, DE PUDRĂ, DE GRANULE SAU FORME SIMILARE, AMBALATE ÎN RECIPIENTE SAU AMBALAJE DIRECTE CU UN CONȚINUT DE PESTE 2 KG (CU EXCEPȚIA PUDREI DE CACAO): ALTELE |Agricultură PAP |Lista 5 |Regimul 2: rata de bază 10,71% |Anexa VI, LISTA 3 |Înghețare la rata ACDC din 2007 și liberalizare 2011-2015 | |27 |1806.31 |18063100 |18063100 |CIOCOLATĂ ȘI ALTE PREPARATE ALIMENTARE CARE CONȚIN CACAO PREZENTATE SUB FORMĂ DE TABLETE, BARE SAU BATOANE DE MAXIM 2 KG, UMPLUTE |Agricultură PAP |Lista 5 |Regimul 2: rata de bază 12,6% |Anexa VI, LISTA 3 |Înghețare la rata ACDC din 2007 și liberalizare 2011-2015 | |28 |1806.32 |180632 |180632 |CIOCOLATĂ ȘI ALTE PREPARATE ALIMENTARE CARE CONȚIN CACAO PREZENTATE SUB FORMĂ DE TABLETE, BARE SAU BATOANE DE MAXIM 2 KG, CU ADAOS DE CEREALE, NUCI SAU ALTE FRUCTE (CU EXCEPȚIA CELOR UMPLUTE) |Agricultură PAP |Lista 5 |Regimul 2: rata de bază 12,6% |Anexa VI, LISTA 3 |Înghețare la rata ACDC din 2007 și liberalizare 2011-2015 | |29 |1902.11 |19021100 |19021100 |PASTE ALIMENTARE NEFIERTE, NEUMPLUTE ȘI NICI ALTFEL PREPARATE, CARE CONȚIN OUĂ |Agricultură PAP |Lista 5 |Regimul 2: rata de bază 18,9% |Anexa VI, LISTA 3 |Înghețare la rata ACDC din 2007 și liberalizare 2011-2015 | |30 |1902.19 |19021900 |19021900 |PASTE ALIMENTARE NEFIERTE, NEUMPLUTE ȘI NICI ALTFEL PREPARATE, CARE NU CONȚIN OUĂ |Agricultură PAP |Lista 5 |Regimul 2: rata de bază 18,9% |Anexa VI, LISTA 3 |Înghețare la rata ACDC din 2007 și liberalizare 2011-2015 | |31 |1905.20 |19052000 |19052000 |TURTĂ DULCE ȘI PRODUSE SIMILARE, CHIAR CU ADAOS DE CACAO |Agricultură PAP |Lista 5 |Regimul 3: rata de bază 13,23% |Anexa VI, LISTA 3 |Înghețare la rata ACDC din 2007 și liberalizare 2011-2015 | |32 |1905.32 |19053000 |19053200 |VAFE ȘI ALVEOLE |Agricultură PAP |Lista 5 |Regimul 3: rata de bază 13,23% |Anexa VI, LISTA 3 |Înghețare la rata ACDC din 2007 și liberalizare 2011-2015 | |33 |1905.40 |19054000 |19054000 |PESMET, PÂINE PRĂJITĂ ȘI PRODUSE SIMILARE PRĂJITE |Agricultură PAP |Lista 5 |Regimul 3: rata de bază 13,23% |Anexa VI, LISTA 3 |Înghețare la rata ACDC din 2007 și liberalizare 2011-2015 | |34 |2203.00.90 |22030090 |22030090 |BERE FABRICATĂ DIN MALȚ |Agricultură PAP |Lista 5 |Regimul 2: rata de bază 5% |Anexa VI, LISTA 1 |Se reintroduce rata MFN (rata MFN = 5% din valoarea FOB) și se liberalizează 2011-2015 | |

[1] JO L 311, 4.12.1999, p. 3.

[2] JO L 311, 4.12.1999, p. 3.

[3] JO L 311, 4.12.1999, p. 3.

[4] JO L 127, 29.4.2004, p. 109.

[5] JO L 221, 17.8.2001, p. 37.

[6] JO L 311, 4.12.1999, p. 2.

[7] JO L 311, 4.12.1999, p. 3.

[8] JO L 221, 17.8.2001, p. 37.